Referat fra mødet i Lokalbibliografisk Udvalg Frederiksborg Amt på Karlebo Lokalhistoriske Arkiv, Egevangen 3D i Kokkedal mandag den 2. maj 2005, kl. 10.00-12.00

Deltagere: Elna Nyholm, Frederiksværk, Sys Sigurd, Hillerød, Susanne Persson, Frederikssund, Merete Carstens, Nivå og Lone Meyer og Eva Stennicke, begge Helsingør.

Referent: Eva Stennicke

1.	Godkendelse af dagsorden. 
Godkendt

2.  Godkendelse af referat fra mødet den 25. oktober 2004.
Eva Stennicke fulgte op på referatet med følgende kommentarer:
Referatets punkt 3: Eva har talt med Vibeke Normann, Markedsføring, PR og Web i  Helsingør Kommune. Hun har haft kontakt til personalet på www.pligtaflevering.dk 
Fra 1/7-2005 ophører pligten til at anmelde elektroniske publikationer for kommunerne. Der indføres 4 årlige høstninger, også af pdf-filer og underliggende sider. Dette suppleres med høstning fra ca. 80 udvalgte netsteder (herunder nyhedsmedier, netdoktor.dk samt særligt karakteristiske, eksperimentelle eller unikke netsteder) og 2-3 årlige begivenhedshøstninger (kronprinsebryllup og lign.).
Som lovgivningen er p.t. er materialet IKKE tilgængeligt for almenheden. 

Bibliotekerne i amtet fik i efteråret 2005 tilbudt, at de kunne få tilsendt de lokalbibliografiske poster fra deres egen kommune til indlæsning i bibliotekets egen base. Der var ingen, som tog mod tilbuddet – som ikke længere er relevant for biblioteker, som har installeret den nye DDElibra web. Helsingør har selv fjernet de godt 25.000 lokalbibliografiske poster fra den almindelige beholdningsdatabase, fordi systemet reagerer på poster uden beholdning med ordene ”Materialet haves ikke i biblioteket, henvend dig til personalet...”. De lokalbibliografiske poster søges, som det længe har været tilfældet, via den lokalbibliografiske søgeside www.helsbib.dk/tilbud/lokalhistorie/lokalbibliografi/index.htm

Referenten/lokalbibliografiredaktøren vil gøre opmærksom på, at det er uhensigtsmæssigt, hvis der er biblioteker i amtet, som ikke har opdateret de lokalbibliografiske poster og derfor har en gammel sending liggende. Søgning efter lokalbibliografisk litteratur bør foregå via web’en i den lokalbibliografiske base på Helsingør Bibliotek, fordi den løbende opdateres. 

3. Meddelelser v/Eva Stennicke
•	Kort referat fra DLU’s møde den 9. marts 2005.

Hele referatet fra DLU-mødet, samt forslaget til et nyt kommissorium for DLU, udsendes sammen med dette referat.
Eva koncentrerede sig om referatets punkt 3 - ”DLU’s kommissorium og sammensætning. DLU’s fremtid”: På baggrund af diskussionen om oplægget fra Eva Stennicke og Tove Michelsen til et nyt kommissorium for udvalget samt en mål- og handleplan, foreslog Erik Thorlund Jepsen fra Biblioteksstyrelsen, ”at kommissoriet blev omskrevet ud fra dagens behandling, og blev diskuteret på det kommende møde (15/6 2005), dernæst at der blev nedsat en arbejdsgruppe til at udarbejde en strategi for arbejdet. Han henviste her til, at flere ministre taler meget om kulturarven, og at der er megen fokus på borgernes forankring i det lokale og i historien. Han henviste til www.calimera.org, hvor formuleringen ’mission, vision, strategi’ er i fokus, og den samme vinkel kunne bruges på DLU’s arbejde.”

I referatet er samme Thorlund Jepsen citeret for at sige, at det i ABM-udvalgsarbejdet er klart at analysearbejdet om forholdet mellem de nationale formater og Dublin Core er blevet korrigeret, således at de lokalbibliografiske poster nu er inddraget. Lokalbibliografien er IKKE glemt..
 
Desuden kunne Erik Thorlund Jepsen fortælle at der i Biblioteksstyrelsen er overvejelser om at nedlægge Nationalbibliografisk Udvalg og Katalogdatarådet for til gengæld at oprette et ”Bibliografisk Udvalg” – det er ikke givet, at DLU kunne få en post her – men området kunne tænkes med ind i kommissoriet. 

Summa summarum: DLU er kommet lidt højere op på dagsordenen – det kunne godt gå stærkere, men...
Et andet bevis på DLU’s trods alt større synlighed er, at der kort blev orienteret om udvalgets arbejde på Centralbibliotekarmødet den 31/3-2005. Bl.a. foranlediget af en henvendelse fra bibliotekslederne i Vejle Amt.

•	Kort referat fra PAL’s (Praktisk Arbejdende Lokalbibliografiredaktører) møde i Odense den 5. april 2005.05
Eva redegjorde for at PAL absolut er anerkendt af DLU for sit engagement og store faglighed. For lokalbibliografiredaktørerne indbyrdes er det et forum til gensidig vidensdeling. Referatet fra mødet udsendes til orientering for dette udvalgs medlemmer. 

4. Fastholdelse og udvikling af det lokalbibliografiske arbejde i Frederiksborg Amt/v Eva Stennicke
•	Fastholdelse set i forhold til strukturreformen – økonomiske aspekter, praktiske aspekter (kommune søgekoder – hvad skal medtages – hvordan griber vi forskellige grænseproblematikker an).
Lone Meyer havde udarbejdet en oversigt over befolkningens fordeling i de nye, sammenlagte kommuner i forhold til i dag. 
Hun indledte med at udtale, at hun ser lokalbibliografien, som et arbejdsredskab, der hele tiden bliver mere og mere udbygget – og derfor i sagens natur bliver bedre og bedre. 
På baggrund af befolkningsoversigten diskuterede man den fremtidige økonomi. Som det er nu, er kommunerne opdelt i 3 forskellige kategorier efter befolkningsstørrelse. Udvalget kan forestille sig en model fra 2007 f.eks baseret på et ørebeløb pr. indbygger. I 2006 kan man så forestille sig en overgangsordning, der består af et grundbeløb + et ørebeløb pr. indbygger. 
Udvalget tror, at kommunesammenlægningerne naturligt giver færre kommunale publikationer og det blev også nævnt at antallet af kommunale publikationer allerede er for nedadgående, fordi adskillige kommuner lægger deres publikationer på hjemmesiderne, hvorfra borgerne så selv kan udprinte. Disse netpublikationer skal dog fortsat registreres. 

Udvalget bakker op om bibliotekernes (kontaktpersonernes) fortsatte forpligtigelse til at indsende materiale og links til lokalbibliografiredaktøren. 

KommuneSøgekoder er noget rent teknisk. Man beholder dem man har og giver samtidig alle posterne fra f.eks. Frederikssund, Skibby, Slangerup og Jægerspris den nye søgekode.
 (Søllerød, Værløse og Ledøje-Smørum). Det blev foreslået, at Eva skal tage en uformel kontakt til bibliotekerne i Søllerød, Værløse og Ledøje-Smørum for at finde ud af, hvad der foregår på det lokalhistoriske område i disse biblioteker, som jo fra 2007 vil blive lagt sammen med kommuner i det nuværende Frederiksborg Amt. 

•	Fastholdelse i forhold til benyttelsen.
Eva orienterede om arbejdet med at katalogisere poster til basen. En katalogisering tager ofte 20 minutter – selvfølgelig hurtigere hvis man kan kopiere og ikke behøver tilføje yderligere emneord og/eller undersøge tidligere poster i lokalbibliografien om emnet. Artikler fra de lokale lokalhistoriske årbøger/tidsskrifter behøver ofte læses, for at man kan få overblik over indholdet og derved bestemme dk5 mm. 
Hun (suppleret af Lone) sagde, at vi har en biblioteksfaglig interesse i lokalbibliografien – i at udarbejde den og føre den videre. Men måtte samtidig erkende at den er svær at benytte. Svært at forklare lånerne forskellen på de to baser – også svært for nye kolleger !! Susanne Persson nikkede bekræftende.

•	Markedsføring
Amtets biblioteker bør som hovedregel linke til lokalbibliografien. Det gør de fleste også ... Men er linket sat på den rigtige side? Et udvalgsmedlem overvejede om linket kunne flyttes frem på forsiden af bibliotekets hjemmeside !! 
Det kan konstateres at næsten ingen af amtets museer, lokalhistoriske arkiver og foreninger linker – Her er et indsatsområde (for lokalbibliografiredaktøren). 

For at gøre lokalbibliografien mere nærværende for kollegerne, støttede udvalget Eva i hendes ide om at holde en halv kursusdag i september. Kurset skal dels være en orientering fra en indbudt oplægsholder (Tove Michelsen , Det nordjyske Landsbibliotek) om ABM-samarbejdet – hvad sker der lige her og nu – store og små projekter dels en grundig gennemgang af den lokalbibliografiske søgeside med eksempler der belyser de mange søgemuligheder.Kurset afholdes på Hillerød Bibliotek (central beliggenhed). 
Det blev foreslået at indbyde kollegerne fra Søllerød, Værløse og Ledøje-Smørum. 
Datoen for kursusdagen meldes snarest ud.

Eva opfordrede også til at man i bibliotekerne tilføjer et link i ens egen søgebase til lokalbibliografien www.helsbib.dk/tilbud/lokalhistorie/lokalbibliografi/index.htm – på samme måde som der i langt de fleste søgebase gøres opmærksom på bibliotek.dk    
En anden ide var udarbejdelse af en slip eller et A5 ark om lokalbibliografien – der var for og imod – men under alle omstændigheder var udvalget enige om først og fremmest at satse på en kursusdag.
På næste møde i udvalget kan vi så samle op og se på hvordan vi kommer videre. 

•	Udvikling i forhold til ABM-samarbejde på landsplan
Generelt vil AMB-samarbejde være en god måde at formidle lokalbibliografien på og derved styrke det lokalbibliografiske arbejde.
Eva har foreslået et lokalhistorisk leksikon for Helsingør. En kortere tekst, 1-2 billeder, oplysning om kilde samt MEGET vigtigt, henvisning til yderligere litteratur fundet ved hjælp af lokalbibliografien. 
Men det er en ressourcekrævende opgave.  

•	Udvikling på biblioteker, arkiver og museer i amtet – i forhold til lokalbibliografien
I Frederiksborg Amt har Fredensborg-Humlebæk et søgesystem, hvor man kan søge på deres arkivalier i det lokalhistoriske arkiv (samme princip eller oplysninger som man får i Danpa eller Daisy). Hillerød er med i Danske Billeder og Stenløse har et lokalhistorisk leksikon.

5. Evt.
Næste møde blev fastsat til tirsdag den 1. november 2005 kl. 9-11 på Frederikssund Bibliotek.

Venlig hilsen

Eva Stennicke
bibliotekar